ཏིང་ངེ་འཛིན་ལ་མཆོག་ཏུ་གཞོལ་བའི་ཐུགས་དམ་ལ་
རྗེ་རང་
81

བཞུགས་པར་གྱུར་ཏེ། དེའི་སྐབས་ཤིག་ཏུ་ས་ཆེན་པོ་གློ་བུར་དུ་གཡོ་བ་དང་། རྗེ་
རྗེའི་
བཙུན་མ་དཀར་མོའི་གསེར་སྐུ་ལ་སྤྱན་ཆབ་འཛག་པ་སོགས་ཀྱང་བྱུང་ཞིང༌།
ཞལ་ནས། ད་ནངས་ཐོ་རངས་སྔར་གྱི་བུད་མེད་ངུས་པའི་སྐད་དེ་ཡང་གྲག་པས་ད་
རང་ཇི་ལྟར་ཡིན་ནམ་གསུང་༌། དེ་ནས་དགུན་ཟླ་ར་བའི་གནམ་སྟོང་གི་ཉིན་འབྲོང་
རྩ་ཆོས་རྗེ་ཆོས་བློ་བ་སོགས་གསུམ་གྱི་བསྙེན་རྫོགས་ཀྱི་མཁན་པོ་མཛད། དེའི་ཉིན་
མེ་ཏོག་གི་ཆར་འབབ་པ་སོགས་ངོ་མཚར་བའི་ལྟས་མང་པོ་བྱུང་།
དེ་ནས་དགུན་ཟླ་འབྲིང་པོ་རྒྱལ་གྱི་ཟླ་བའི་ཚེས་བཞིའི་ཉིན་མོ་བུ་སློབ་འགའ་་་་
ཞིག་གིས་བརྟན་བཞུགས་ཀྱང་ཕུལ། དེ་ནས་ཚེས་བདུན་ལ་སེམས་དཔའ་ཆེན་པོས་
ཐོག་དྲངས་སློབ་དཔོན་གཞིར་བཞུགས་རྣམས་ལ་བྱོན་གསུངས་ཏེ་སྐུ་དྲུང་དུ་བྱོན་་་་་
པ་ལ་རྗེའི་ཞལ་ནས། རང་རེ་རྣམ་པའི་དགོངས་རྒྱུ་ལ། གང་དང་ཅིའི་རྒྱུ་མཚན་
རྣམས་རིམ་ཅན་དུ་ཞུས་པ་ལ་ཚང་ཞིང༌། སྐབས་དོན་གྱི་གཙོ་བོ་ཁྱེད་རྣམས་ཀྱིས་
ར་སངས་རྒྱས་ཀྱི་བསྟན་པ་དང་སེམས་ཅན་གྱི་བདེ་སྐྱིད།
ཁྱད་པར་བཀྲ་ཤིས་
ལྷུན་པོའི་བསྟན་པ་ལ་བསམས་ནས་ཇི་སྲིད་འཚོའི་བར་དུ་འདིར་བཞུགས་ནས།
བཤད་སྒྲུབ་ཚུལ་བཞིན་དུ་མཛད་ན་ངེད་ཀྱི་བསམ་པ་ཡང་དེ་ཀས་རྫོགས་པ་ཡིན།
གསུང་བ་ལ་སོ་སོ་ནས་ཞུ་བར་མ་སྤོབས། རེ་ཞིག་ནས་སེམས་དཔའ་ཆེན་པོས།
ཁོང་རྣམས་བཀའ་བཞིན་དུ་བགྱིད་ཞུ་བར་འདུག་ཞུས་པས་རྗེའི་ཞལ་ནས། འོ་ན་
ཁོ་བོ་ནི། འགྱོད་པ་མེད་པར་ཚེའི་དུས་བྱའོ་གསུངས་ནས་དབུ་ཕུར་ནས་བཞུགས།
དེ་ནས་ཁོང་རྣམས་སྐུ་རིམ་སྒྲུབ་པའི་སྟ་གོན་ལ་བྱོན། སེམས་དཔའ་ཆེན་པོས་ཅུང་
ཟད་བཞུགས་ནས། ཐུགས་དམ་གྱི་གསོལ་འདེབས་དགོས་པར་གདའ་ལགས་སམ་
ཞུས་པས། མི་དགོས། ཕྱིར་སོང་གསུང་ཞལ་ཏ་གཞན་ཞིག་ཡོད་དེ་ད་ལན་ལ་མི་
དགོས་པ་འདུག་གསུང་། དེ་དག་གི་ཚེ་ཡི་དམ་གྱི་ལྷ་མང་པོའི་གཟིགས་སྣང་ཁྱད་
པར་ཅན་མང་དུ་ཡོད་པའི་རྣམ་པ་དུ་མ་མངོན་མོད་ཀྱི། སྐུ་དྲུང་ན་འཁོད་པ་དག་
གིས་ཇི་ལྟར་མཆིས་པ་ཞུ་བ་རྔོ་མ་ཐོགས་སོ། །དེ་ནས་མཚན་མོའི་རིང་ལ་ཐུགས་
82

དམ་ལ་རྩེ་གཅིག་ཏུ་བཞུགས་ཏེ། ཕྱི་རོལ་ནས་མངོན་པ་ལ་རྡོ་རྗེ་བཟླས་པ་ལ་སོགས་
པ་མཛད་པར་མངོན་ནོ་ཞེས་ཟེར་ཏེ། མདོར་ན་དེའི་ཚེ་འཆི་བ་འོད་གསལ་ཆོས་སྐུ་
དང་སྲེ་བའི་མན་ངག་ཐུགས་ཉམས་སུ་བཞེས་པར་ངེས་སོ། །
དེ་ནས་( རབ་བྱུང་བརྒྱད་པ་)ཤིང་རྟ་ལོ་(སྤྱི་ལོ་༡༤༧༤)རྒྱལ་ཟླ་བའི་ཚེས་
བརྒྱད་ཀྱི་ཐོ་རངས་ཞབས་རྡོ་རྗེ་སྐྱིལ་ཀྲུང་།
ཕྱག་གཉིས་མཉམ་གཞག་མཛད་དེ།
སྟོང་པ་གསུམ་རིམ་གྱིས་ཐིམས་ནས་ཐམས་ཅད་སྟོང་པ་འོད་གསལ་དོན་དམ་པའི་་་་
བདེན་པ་མངོན་དུ་མཛད་དེ། དེ་ཡང་སྔར་མཉེལ་བ་སོགས་ཀྱིས་སྐུ་མདངས་ཅུང་
ཞིག་ཆུང་བར་ཡོད་ནའང་། དེའི་ཚེ་གློ་བུར་དུ་སྐུ་ལུས་ཟླ་བ་རྒྱས་པ་ལྟར་གྱུར་ཏེ།
སྔར་གྱི་སྐུའི་གཉེར་མ་རྣམས་ཀྱང་མེད་པར་བལྟ་བར་མི་བཟོད་པའི་འོད་ཀྱི་ཕུང་བོ་
དང་ལྡན་ཞིང་། དེ་ཡང་ཁ་ཅིག་ནི། སྐུའི་འོད་དམར་སེར། ཁ་ཅིག་ནི་དཀར་སེར།
ཁ་ཅིག་ནི་གསེར་བཙོ་མ་ལྟ་བུར་སྣང་ངོ༌། །ཞེས་ཟེར་རོ། །དེ་བས་ན་རྗེ་འདི་ནི།
དེའི་ཚེ་འོད་གསལ་དོན་དམ་པའི་བདེན་པ་མངོན་སུམ་དུ་མཛད་དེ། འཆི་བ་ཆོས་
སྐུར་བསྒྱུར་བའི་སྒོ་ནས་བར་དོ་སྒྱུ་མའི་སྐུར་བཞེངས་། དེ་ལ་བརྟེན་ནས་མཆོག་
གི་དངོས་གྲུབ་མངོན་དུ་མཛད་པ་ཡིན་པར་གདོན་མི་ཟ་བ་ཡིན་ནོ། །
འོ་ན་ཕྱི་མ་རྒྱ་ནག་ཏུ་སྐུ་སྐྱེ་བ་བཞེས་པར་གསུངས་པ་སོགས་ཇི་ལྟར་ཡིན་ཞེ་ན།
རྗེ་རང་གི་གསུང་ནས། སྤྲུལ་བས་སྐྱེ་བ་འཛིན་པ་ཡིན་པས་མི་འགལ་གསུང་བ་ལྟར་
ཡིན་ནོ། །དུས་དེ་དག་གི་ཚེ་ནམ་མཁའ་ནི། ཐམས་ཅད་སྟོང་བ་འོད་གསལ་མངོན་
དུ་མཛད་པའི་ཚུལ་ནི། འདི་འདྲའོ་ཞེས་འཇིག་རྟེན་ཐམས་ཅད་ལ་གོ་བར་བྱེད་པ་
བཞིན་དུ་ཤིན་ཏུ་གཡའ་དག་པར་གྱུར་ཏེ། ཐ་མལ་གྱི་སྤྲིན་དང་རྡུལ་ལ་སོགས་པ་
ཐམས་ཅད་དང་བྲལ་ཞིང་ས་གཞི་རླུང་གི་རྒྱུ་བ་ཐམས་ཅད་དང་བྲལ་ནས་བསེར་བུ་
ཕྲ་མོའི་འགྲོ་འོང་ཡང་རྒྱུན་ཆད་པ་ཞག་བཞི་བཅུ་ཞེ་ལྔ་ཙམ་གྱི་བར་དུ་བྱུང་ལ།
གཞན་ཡང་ལྷ་རྣམས་ཀྱི་མཆོད་པ་མེ་ཏོག་སྣ་ཚོགས་པ་རྣམས་ནི། ཕལ་ཆེ་བ་ཀུནྡ་
ལྟར་དཀར་ཞིང་མུ་ཏིག་ལྟར་འོད་གསལ་བ། ཟླ་བ་ལྟར་འཚེར་བ་ལག་མཐིལ་ཙམ་
83

དང་ཤིང་རྟའི་འཕང་ལོ་ཙམ་དཔག་ཏུ་མེད་པ་དང་། ཁ་དོག་ཀྱང་འགའ་ཞིག་ནི་
སྔོན་པོ། འགའ་ཞིག་ནི་སེར་པོ། འགའ་ཞིག་ནི་དམར་པོ་སོགས་ཆར་ལྟར་བབས་
པར་གྱུར་ཏོ། །
གཞན་ཡང་སྐུའི་ཐད་དྲང་དུ་འཇའ་ཚོན་ཁ་དོག་སྣ་ལྔ་པ་ཤིན་ཏུ་དྭངས་ཤིང་་་
འོད་འཚེར་བ ་རྣམ་པར་བཀྲ་བ་ཞིག་ཡུན་རིང་པོའི་བར་དུ་གནས་པར་གྱུར་ལ།
ཕལ་ཆེ་བར་ནམ་མཁའི་ལམ་ཐམས་ཅད་འཇའ་ཚོན་དཀར་པོ་བླ་བྲེ་ལྟར་བྲེས་པ་་་་་
དང་། བ་དན་ལྟར་འཕྱང་བ་དང༌། དགོན་པའི་གཡས་གཡོན་ཐམས་ཅད་འཇའ་
ཚོན་སྣ་ཚོགས་པས་ལྡ་ལྡི་ལྟར་ཁྲིག་གིས་གང་བ་ལ་སོགས་པ་ཞག་མང་པོའི་བར་དུ་་་
བྱུང་ཞིང་། དཔའ་བོ་དང་མཁའ་འགྲོ་མ་རྣམས་ཀྱིས་མངོན་པར་བསྒྲགས་པའི་
འཁར་རྔ་སོགས་རོལ་མོའི་བྱེ་བྲག་བསམ་གྱིས་མི་ཁྱབ་པ་མཚན་གུང་ལ་གྲག་པ་་་་་
དང་། ཉིན་མོ་ཡང་གཎྜི་བརྡུངས་པའི་སྒྲ་ཆེན་པོ་གྲག་སྟེ་ཐམས་ཅད་ཐེ་ཚོམ་དུ་གྱུར་
ནས་བརྟགས་ཀྱང་མི་ཞིག་གིས་བརྡུངས་པ་མ་ཡིན་པར་ངེས་པ་ཙམ་དུ་ཟད་ཀྱི།
གཞན་དུ་གཞན་ཇི་ལྟ་བུ་ཞིག་གིས་གནས་གང་དུ་བརྡུངས་པ་སོགས་གང་དུའང་་
བརྟག་པར་མ་ནུས་པར་ཡུན་རིང་དུ་སྒྲ་ཤིན་ཏུ་དྲག་པར་ཡང་སྣང་ངོ་། །མདོར་ན་
བཅོམ་ལྡན་འདས་རྩྭ་མཆོག་ཏུ་མྱ་ངན་ལས་འདའ་བའི་ཚུལ་བསྟན་པའི་ཚེ།
རྣམས་ཀྱིས་མངོན་པར་མཆོད་པ་ཇི་ལྟ་བ་བཞིན་དུ་འདིར་ཡང་གྱུར་ཏོ། །རྗེ་བཙུན་
བླ་མ་དམ་པ་ཐམས་ཅད་མཁྱེན་པ་དགེ་འདུན་གྲུབ་པ་དཔལ་བཟང་པོའི་རྣམ་ཐར་་
ལྷ་
ངོ་མཚར་རྨད་བྱུང་ནོར་བུའི་ཕྲེང་བ་ལས་མྱ་ངན་ལས་འདའ་བའི་མཛད་པ་ཇི་ལྟར་
བསྟན་པའི་རིམ་པར་ཕྱེ་བ་སྟེ་དྲུག་པའོ།། །།
དེ་ནས་གསོལ་འདེབས་དངོས་གཞི་ཐོན་འཕྲལ་ལ་རྗེ་བླ་མ་འདིའི་མཛད་སྲོལ་་་་
མི་ཉམས་པའི་སླད་དུ་གདན་ས་པའི་བསྐོ་གཞག་ལ་སྣར་ཐང་པ་གཞུང་བརྒྱ་སྨྲ་བ་་་
བཀྲ་ཤིས་བཟང་པོ་ཞེས་པ་ལ། རྗེ་བླ་མ་རང་ཉིད་ཀྱིས་སྔ་མོ་ནས་དགོངས་པ་གཏད་
པ་དང་གཞན་ཡང་མཁས་པའི་དབང་པོ་དཔལ་ལྡན་ཚུལ་ཁྲིམས་ཞེས་པ་གདན་
84

སའི་འོས་སུ་མནལ་ལམ་དུ་བྱུང་བ་སོགས་འགའ་ཞིག་ཡོད་ཀྱང་བཞེད་པ་བཞིན་མ་་
གྲུབ། ཡང་བདག་གི་བླ་མ་འདུལ་འཛིན་སེམས་དཔའ་ཆེན་པོ་འདི་རྗེ་བླ་མ་དང་སྐུ་
སྐྱེ་སྔ་ཕྱི་མང་པོ་ཞིག་ཏུ་རེས་འགའ་དཔོན་སློབ། རེས་འགའ་ཕ་མ་བུ་ཚ། རེས་
འགའ་ལག་པ་གཡས་པ་དང་འདྲ་བའི་གྲོགས་སུ་གྱུར་ཅིང་ཕྱི་མ་ཡང་རྒྱ་ནག་ཏུ་
དཔོན་སློབ་ཏུ་འགྱུར་བར་གསུངས་ལ། དེའི་གནད་ཀྱིས་འདིར་ཡང་རྒྱལ་ཚབ་དམ་
པར་འགྱུར་རྒྱུར་འདུག་ནའང་། སྔ་མོ་ནས་བླ་མ་འདི་ཉིད་ཀྱི་འོག་ཏུ་འཆད་པ་པོའི་
ལུགས་སུ་མཛད་པ་ཐོགས་ཤིག་དང་། ཁྱད་པར་རྗེ་བླ་མ་དབུས་ཕྱོགས་ལ་རྟིང་མ་
བྱོན་པའི་སྐབས་ལོ་གསུམ་ཙམ་གྱི་རིང་ལ།
གྲྭ་ཚང་གི་ཞལ་བདག་མཛད་ཀྱང་ཇི་
ཞིག་ནས་སྐུ་ཚེ་འདིར་རྒྱལ་ཚབ་མི་མཛད་པར་ཐག་བཅད། དུས་ཕྱིས་རྗེ་བླ་མ་འདི་
ཉིད་ལ་སྐལ་ལྡན་གྱི་སློབ་མ་ཁ་ཅིག་གིས་རྗེ་རང་ཉིད་སྐུ་ཁམས་བཟང་རིན་ལ་རྒྱལ་་་
ཚབ་ཅིག་བསྐོ་བ་གནང་ན་ཞུས་ཀྱང་དང་དུ་མ་བཞེས། ཕྱིས་ཆོས་རྗེ་སྨོན་ལམ་པ་
འདིར་ཕེབས་དུས་སློབ་དཔོན་རྣམ་པས་དེ་མཐུན་གྱི་རྒྱུ་མཚན་ཕུལ་བ་ལ་ཡང་བེ་རོ་
གཡག་འགེལ་གྱི་དཔེ་གསུངས་ནས་དང་དུ་མ་བཞེས། ྋ ཡང་བསྐྱར་ནས་ནན་གྱིས་
ཞུས་པས།
འོ་ན་བརྟག་པ་གཅིག་ཙམ་གྱིས་གསུངས་ནས་བརྟག་པ་བྱས་དུས་རེ་
ཞིག་མ་བསྐོས་པ་བཟང་ཟེར་བ་བབས།
སླར་སེམས་དཔའ་ཆེན་པོས་ཉང་སྟོད་ནས་འདིར་ཕེབས། རྗེ་བླ་མའི་དྲུང་དུ་
དཔོན་སློབ་རྣམས་ཀྱིས་རྒྱུ་མཚན་ཞིབ་ཏུ་ཕུལ་བས། ཁྱེད་རང་རྣམས་བརྟག་པ་གྱིས་
གསུང་། བརྟག་པ་མཛད་པས་བདག་གི་བླ་མ་མཁས་གྲུབ་ཆེན་པོ་བཟང་པོ་བཀྲ་
ཤིས་ཞེས་བྱ་བ། མདོ་རྒྱུད་མ་ལུས་པའི་དོན་ལ་མཁྱེན་པ་ཐོགས་པ་མི་མངའ་ཞིང་
མཐུ་སྟོབས་ཀྱི་དབང་ཕྱུག་རྗེ་བླ་མའི་བསྟན་པ་འཛིན་པར་བསྟན་སྲུང་རྣམས་ཀྱིས་་་
ཀྱང་ཆེས་ཆེར་བསྔགས་པའི་བདག་ཉིད་ཆེན་པོ་དེ། བླ་མའི་རྒྱལ་ཚབ་ཏུ་དབང་
བསྐུར་བར་བརྟག་པ་བབས་ཏེ། དེའི་རྒྱུ་མཚན་རྗེ་བླ་མ་ལ་ཞུས་པས་རྗེའི་ཞལ་ནས།
ཁྱེད་རང་རྣམས་མཐུན་སྣང་དུ་གྲུབ་ན་དེ་ཀས་ཁྱབ་བོ། །ཞེས་གསུང་།
85

དེ་ནས་མྱ་ངན་ལས་འདའ་བའི་ཚུལ་བསྟན་པའི་ཟླ་བ་ཕྱི་མ་དགུན་ཟླ་ཐ་ཆུང་
གི་ཉ་ལ། རྗེ་བླ་མ་མཁས་གྲུབ་ཆེན་པོ་བཟང་པོ་བཀྲ་ཤིས་པ་བླ་མ་བདག་ཉིད་ཆེན་
པོ་ཐམས་ཅད་མཁྱེན་པའི་ཆོས་ཀྱི་ཁྲི་ལ་བཞུགས་ཏེ། གཟིམས་ཁང་དུ་ཕྱག་ཕབ་
ནས་བདག་སོགས་རྗེས་འཇུག་ཡོངས་ཀྱི་གཙུག་རྒྱན་དམ་པར་བཞུགས་ཤིང་། རྗེ་བླ་
མ་ཉིད་ཀྱི་མཛད་སྲོལ་དམ་པ་རྒྱུན་མི་འཆད་པའི་བདག་རྐྱེན་དུ། འདུལ་འཛིན་
སེམས་དཔའ་ཆེན་པོའི་ཞལ་སྔ་ནས་ཐོག་མ་མཛད་པའི་ཡོངས་ཀྱི་དགེ་བའི་བཤེས་་་
གཉེན་ཆེན་པོ་རྣམས་ཀྱིས་མགྲིན་གཅིག་ཏུ་གསོལ་བ་བཏབ་སྟེ། ཆོས་ཀྱི་རྒྱལ་སྲིད་
ཆེན་པོའི་བདག་པོར་མངའ་གསོལ་ཏེ། དེ་ཡང་རྗེ་རང་ཉིད་ཀྱི་བཀའ་ཆེམས་ལ།
ངའི་རུས་པ་འདི་དགོས་པ་ཁྱད་པར་ཅན་མང་པོ་ཡོད་པས་ཅིས་ཀྱང་མེ་ལྷ་ལ་ཕུལ་་་
ཅིག་གསུང་བ་ལ་ཟླ་བ་དེའི་ཉེར་གཉིས་བར་དུ་ནི་ཐུགས་དམ་མ་གྲོལ།
དེ་ནས་
ཐུགས་བཞེད་བཞིན་བསྒྲུབ་རྒྱུ་ལ་དངུལ་འབུམ་མ་གྲུབ་པར་རེ་ཞིག་གཟིམས་ཁང་
རྒྱལ་མཚན་མཐོན་པོའི་སྒྲོལ་མ་ལྷ་ཁང་དུ། མཆོད་རྟེན་ཁང་བུ་མ་ཞིག་གི་ནང་དུ་སྐུ་
གདུང་རིན་པོ་ཆེ་དྲི་བཟང་གིས་བྱུགས་པའི་ན་བཟས་ལེགས་པར་གཡོགས་ཏེ་་་་་་་་་་
བཞུགས་སུ་གསོལ།
དེ་ནས་ས་ཕོ་ཁྱིའི་བརྒྱད་མཆོད་ཆེན་མོའི་ཉིན་སྔར་རྗེ་བླ་མའི་བཀའ་ཆེམས་་་
བཞིན་དུ་རྗེ་པཎ་ཆེན་རིན་པོ་ཆེས་སྐུ་གདུང་རིན་པོ་ཆེ་ཞུགས་ལ་ཕུལ་ཏེ། གསོལ་བ་
བཏབ་པས་དབུ་ཁྲུམས་མ་ཞིག་པ་རིལ་པོ་རིང་བསྲེལ་སྣ་ལྔས་གཏམས་པ་དང་།
གཞན་སྐུ་གདུང་ཐམས་ཅད་དུང་གཡས་འཁྱིལ་དང་རིང་བསྲེལ་གྱིས་གཏམས་པ་་་
དང་། གཞན་ཡང་སྤུར་ཐལ་སོལ་བ་སོགས་ལའང་རིང་བསྲེལ་ཇི་སྙེད་དང་བཅས་
པ་གདུལ་བྱ་རྣམས་ཀྱི་བྱིན་རླབས་ཀྱི་རྟེན་དུ་བྱོན་ནོ། །མདོར་ན་བླ་མ་བདག་ཉིད་
ཆེན་པོ་འདིའི་རྣམ་པར་ཐར་པ་བུ་སློབ་སྔ་མ་མཁྱེན་རབ་ཀྱི་དབང་ཕྱུག་ལ་གནས་
པ་རྣམས་ཀྱིས་མཛད་པར་རིགས་མོད་ཀྱི་སྔར་མཛད་པ་མ་བྱུང་ལ། དེ་ལྟ་ན་ཡང་རྗེ་
བླ་མ་འདི་ཉིད་གསང་སྤྱོད་སྦས་པའི་བརྟུལ་ཞུགས་ལ་གནས་པས་གདུལ་བྱ་བློ་་
86

དམན་པ་འགའ་ཞིག འདི་ཇི་ལྟ་བུ་ཞིག་སྙམ་དུ་དོགས་པར་གྱུར་ལ། དེ་དག་སྤང་
བའི་ཕྱིར་དང་གདུལ་བྱ་དབང་པོ་རབ་ཏུ་གྱུར་པ་རྣམས་དད་པ་ལྷག་པར་འཕེལ་་་་་་
བའི་ཕྱིར་དུ་མདོར་བསྡུས་ཙམ་ཞིག་དགོས་པར་མཐོང་ཞིང་། དེ་ལ་ཡང་རྗེ་རང་
ཉིད་ཀྱི་བུ་སློབ་འགའ་ཞིག་དང་། གཞན་ཉམས་རྟོགས་ཅན་དུ་བྱེད་པའི་གང་ཟག་
འགའ་ཞིག་གི་ཉམས་དང་། རྨི་ལམ་འདི་ལྟ་བུ་བྱུང་ཞེས་པའི་གཏམ་གླེང་བ་སྣ་
ཚོགས་ཤིག་ཡོད་ནའང་ཕལ་ཆེར་ལ་ངེས་པ་མི་སྣང་སྟེ། དེས་ན་འདིར་ནི། རང་
གཞན་ཐམས་ཅད་ལ་མངོན་སུམ་དུ་གྱུར་པའི་མཛད་པ་དང་། རྗེ་བླ་མ་རང་ཉིད་ཀྱི་
རྣམས་ལ་གཞི་བྱས་ཏེ་ཅུང་ཟད་ཅིག་བརྗོད་པ་ཡིན་ནོ། །ཞེས་བྱ་བ་ནི། རྗེ་བཙུན་
གསུང་དང་། གཞན་ཡང་སྐྱེས་བུ་དམ་པ་དག་གི་གསུང་ནས་དངོས་སུ་ཐོས་པ་
བླ་མ་ཐམས་ཅད་མཁྱེན་པ་དགེ་འདུན་གྲུབ་པ་དཔལ་བཟང་པོའི་རྣམ་ཐར་་་་་་་་་་
མཚར་རྨད་བྱུང་ནོར་བུའི་ཕྲེང་བ་ལས་ཕྲིན་ལས་རྒྱུན་མི་འཆད་པར་གནས་པའི་་་་
རིམ་པར་ཕྱེ་བ་སྟེ་བདུན་པའོ།། །།
དེ་ལྟར་རྒྱལ་བ་ཐམས་ཅད་ཀྱི་མཁྱེན་བརྩེ་གཅིག་ཏུ་བསྡུས་པ། ཁམས་གསུམ་
ཆོས་ཀྱི་རྒྱལ་པོ། ལྔ་བརྒྱ་པ་རྣམས་ཀྱི་གཙུག་གི་ནོར་བུ། སྙིགས་མའི་དུས་འདིར་
རྒྱལ་བའི་བསྟན་པ་ལ་རྒྱལ་བ་ཉིད་དང་མཚུངས་པ།
སྐྱེ་དགུ་མ་ལུས་པའི་གཉེན་
གཅིག་པུ་ཐམས་ཅད་མཁྱེན་པ་དགེ་འདུན་གྲུབ་པ་དཔལ་བཟང་པོའི་རྣམ་ཐར་ངོ་་་
མཚར་རྨད་བྱུང་ནོར་བུའི་ཕྲེང་བ་ཞེས་བྱ་བ་འདི་ནི། ལུང་དང་མངོན་པར་རྟོགས་
པའི་ནོར་གྱིས་ཐུགས་ཀྱི་བང་མཛོད་ཡོངས་སུ་གཏམས་པའི་ཆོས་ཀྱི་རྗེ་ཀུན་དགའ་་
བདེ་ལེགས་རིན་ཆེན་རྒྱལ་མཚན་དཔལ་བཟང་པོའི་བཀས་ནན་ཆེར་བསྐུལ་ཅིང་།
གཞན་ཡང་དགེ་བའི་བཤེས་གཉེན་དུ་མ་ཞིག་གིས་ཡང་ཡང་བསྐུལ་བ་ལ་བརྟེན་
ནས། རྗེ་བླ་མ་དེ་ཉིད་ལ་མི་ཕྱེད་པའི་དད་པ་བརྟན་པོ་དང་ལྡན་ཞིང་ཞབས་རྡུལ་
ལ་ཉེ་བར་གཏུགས་པའི་བཀའ་དྲིན་གྱིས་འཚོ་བ། ཤཱཀྱའི་དགེ་སློང་ཡེ་ཤེས་རྩེ་མོས་
ཐུབ་པའི་བསྟན་པ་ལོ་ལྔ་སྟོང་དུ་གནས་པ་ལས། ཐུན་མོང་བ་ལྟར་ན་ལོ་སུམ་སྟོང་
87

དྲུག་བརྒྱ་ཉི་ཤུ་རྩ་དྲུག་འདས་པའི་རྩ་བདུན་པ་དང་། ཐུན་མོང་མ་ཡིན་པ་ལྟར་ན་
སྔར་ལོ་ཉིས་སྟོང་སུམ་བརྒྱ་ཉི་ཤུ་རྩ་བདུན་འདས་ཤིང་རྩ་བརྒྱད་པ་ཀུན་དགའ་ཞེས་
པ་ཤིང་ཕོ་སྟག་གི་ལོའི་ཆོ་འཕྲུལ་ཆེན་པོ་དབོའི་ཟླ་བའི་ཉེར་ལྔའི་སྔ་དྲོའི་ཆ་ལ།
བཀྲ་ཤིས་ལྷུན་པོ་དཔལ་གྱི་བདེ་ཆེན་ཕྱོགས་ཐམས་ཅད་ལས་རྣམ་པར་རྒྱལ་བའི་
གླིང་གི་གཟིམས་ཁང་རྒྱལ་མཚན་མཐོན་པོའི་རྣམ་ཐར་ལྷ་ཁང་དུ་རྫོགས་པར་སྦྱར་་་
བའོ། །མངྒ་ལཾ། །
ཀ གནོན
་་་་
,,,
1 ད པ ན བ བ བ
་
པར ཏ ནྟིཎྞ
2 1:|:
88